részlet

A fordítás az alábbi kiadás alapján készült:
Mark Verstegen, Peter Williams: Every Day Is a Game Day, 2014

Copyright © 2014 by Athletes’ Performance, Inc.
Fotók © Dave Schifrin
All rights reserved including the right of reproduction in whole or in part in any form.

This edition published by agreement with Avery, an imprint of Penguin Publishing Group, a division of Penguin Random House LLC.

Hungarian translation © Végh Gabriella, 2018

Hungarian edition © Jaffa Kiadó, 2018
Minden jog fenntartva!

Fordította Végh Gabriella
Szerkesztette: Szendi Nóra
Felelős szerkesztő: Jolsvai Júlia
Felelős kiadó Rados Richárd

ISBN 978 963 475 618 7
Jaffa Kiadó • jaffa.hu

Elektronikus változat:
eKönyv Magyarország Kft.
www.ekonyv.hu
Készítette: Ambrose Montanus

A szerzőnek és a kiadónak nem célja szakmai tanács vagy szolgáltatás nyújtása az olvasók számára. A könyvben megfogalmazott gondolatok, eljárások és javaslatok nem helyettesítik az orvosi tanácsadást. Minden egészségügyi problémájával forduljon orvoshoz! A szerző és a kiadó nem vállal felelősséget a könyvben szereplő bármely információ vagy javaslat követése miatt esetlegesen bekövetkezett hátrányért vagy kárért.

A szerző és a kiadó nem vállal felelősséget a könyvben szereplő telefonszámok, internetes címek és egyéb elérhetőségek pontosságát illetően, tekintettel arra, hogy ezek a kiadás után megváltozhattak. Mivel a kiadó nincs befolyással a szerző, illetve más személyek a könyvben szereplő honlapjára, így nem vállal felelősséget az ott megjelent tartalmakért.

Tartalom

Bevezető: a teljes nap

1. Készülj fel!

2. Tápláld!

3. Eddz!

4. Pihenj!

5. Gyakorlatok

Utószó

Köszönetnyilvánítás

A szerzőkről

Ajánlott irodalom

Gyakorlatmutató

Ezt a könyvet sportolóknak, segítőiknek, társaknak és elődöknek, illetve az Athletes’ Performance népes családjának ajánlom. Egy csapat vagyunk, amelyet a közös cél egyesít: támogatni egymást, valamennyi kihívást elfogadni és legyőzni, sikerrel teljesíteni az elénk tornyosuló feladatokat, minden várakozást felülmúlni, és fáradhatatlanul ösztökélni magunkat és a jövő generációit az egyre nagyobb sikerekre.

Bevezető:
a teljes nap

A legjobb teljesítményed nem elég jó.

Ez elég nyersen hangzik – és az is. Az elmúlt két évtizedben a legjobbak közül is a legjobbakkal dolgoztam, és megtanultam, mi kell ahhoz, hogy a legeslegjobb légy.

Bárki teljesíthet kiválóan egy napig, egy hétig vagy akár egy hónapig is. Ez nem nehéz. A valódi teljesítmény az, amikor egy sportoló a pályafutása során éveken keresztül, következetesen ezt teszi.

Lehetsz tehetséges, dolgozhatsz keményen, és teheted mindig azt, ami helyes, de ez sem biztos, hogy elég lesz. Már nem. Manapság a teljesítmény az eredményekről szól. Megjelenni mindennap, keményen dolgozni, és elvégezni, amit kell – remek. De ez már csak az alap. A teljesítmény azt jelenti, hogy nap nap után elmész edzeni, és mindegy, mi történik, minden áldott nap a céltábla közepébe találsz. Na ez már teljesítmény!

A teljesítmény tulajdonképpen a hatékonyságról szól. Ha ezt a könyvet vetted le a polcról, akkor vagy eleve kiválóan teljesítesz, és tovább akarsz lépni, vagy el akarsz jutni a kiválóságig. Igazából mindegy is, ki vagy, ha folyamatosan fent akarod tartani a magas szintű teljesítményt, sőt mindennap emelni a tétet, akkor meg kell tanulnod hatékonyabbá válni az életed minden területén.

Hát ezért nem elég jó a legjobb teljesítményed sem. Nem számít, ki vagy. Az én legjobb teljesítményem sem elég jó. Nem elég jó a családomnak, nem elég jó a kollégáimnak, és nem elég jó az országnak. Lehet, hogy elég volt tegnap vagy tavaly, de holnap vagy jövőre már nem lesz az. A teljesítményünket az határozza meg, hogy mennyire dolgozunk rajta fáradhatatlanul, hogy napról napra okosabbá és hatékonyabbá váljunk.

Ez a könyv nem napi egyórás edzésekről szól, pedig az lenne a könnyebbik út – bár edzések közben nyilván nem ez jut majd eszedbe. A kihívást az jelenti, hogy a maradék 23 órában is a magas szintű teljesítményt elősegítő életmódot folytass. Vajon képes vagy megugrani a lécet napközben, az edzőtermen kívül is? Mert a csúcsteljesítmény ilyen.

Ha már megismerted és elkezdted alkalmazni a könyvben szereplő rendszert, a részeddé, második természeteddé válik. A kivételes teljesítményt nyújtó emberek mindig új sztenderdeket állítanak fel, amelyek jobbak, mint amilyenek az egy évvel – vagy akár egy héttel – korábbiak voltak.

Ettől más ez a könyv, mint a többi. Tudományosan bizonyított teljesítményfejlesztő stratégiákról fogsz olvasni, hogy megtérüljön az edzéseidre fordított időd, és csökkenjen a sérülésekre való esélyed is.

Sokat beszélhetünk arról, hogyan érhetők el látványos eredmények nagyjából napi 1 óra befektetéssel. A kamatos kamat azonban komoly dolog. Ezért lenne hiba, ha pusztán azt tekintenénk az edzés részének, ami az edzőteremben történik. Mi a helyzet a nap maradék 23 órájával? Mi a helyzet azzal a sok apró – pár perces vagy talán pár másodperces – lehetőséggel, amelyek segítenek folyamatos magas szintű teljesítményt elérni?

Az edzést ne csak fizikai tevékenységnek tekintsd, hanem inkább olyan lépések sorozatának, amelyek révén mindig és mindennap kiváló teljesítményt nyújthatsz, és eléred a céljaidat, bármik legyenek is azok. Mi nem csupán azért dolgozunk, hogy a sportban váljunk egyre jobbá – bár lehet, hogy neked most csak ez a célod –, hanem hogy az élet minden területén kimagaslóan működjünk.

Az Athletes’ Performance-nál – ahová a világ legkiválóbb sportolói és a legjobb elit alakulatok tagjai tartoznak – a kemény munka és a megfelelő cselekvés gyakran nem elég. Ez a legtehetségesebbek esetében is igaz. Azt akarjuk, hogy minden mozdulatod – még az is, ha reggel vécére mész – kiváló legyen. Meg kell találnod az életed azon területeit, ahol nem vagy elég hatékony, és fáradhatatlanul kell dolgoznod a javításukon. Az élet minden területén hatékonyabbá kell válnod.

Amikor rájövünk, hogy minden nap számít, és ennek megfelelően állunk a dolgokhoz, győztessé válunk. Ha a kiváló teljesítmény fenntartása érdekében képesek vagyunk bevezetni egy integrált, hatékony, 24 órás rendszert az életünkbe, akkor már jó úton haladunk afelé, hogy megteremtsük a teljes napunkat.

Egész nap.

Mindennap.

Forgalmazza

www.ekonyv.hu

Felhasznált betűtípusok
Barlow Condensed – SIL Open Font License
Montserrat – SIL Open Font License
Noto Serif – Apache License 2.0
Roboto – Apache License 2.0